Gaupne kirke

Gaupne kirke (Gaupne kyrkje) er en langkirke fra 1907 i Luster kommune i Vestland fylke.

Byggverket er i tre og har 230 sitteplasser. Arkitekt for kirken var Hans Jacob Sparre. Av utseende har kirken store likheter med Sæle kirke i Balestrand; den er tegnet av samme arkitekt og det ble brukt samme byggmester, Anders Korsvold.

Kirken erstattet Gaupne gamle kirke som sognekirke i Gaupne. Den gamle kirken kunne ikke lenger brukes som sognekirke, men i stedet for å rive, ble Gaupne gamle kirke gitt til Fortidsminneforeningen og tatt vare på.

Gaupne kirke ligger i Sogn prosti i Bjørgvin bispedømme. Frem til avviklingen av prestegjeldene fra begynnelsen av 2000-tallet lå den i Jostedal prestegjeld.

Referanser

Eksterne lenker 
 

Kirker i Luster
Kirker i Sogn prosti
Kulturminner i Luster
Norske kirker fra 1907
Langkirker i Bjørgvin bispedømme
Hans Jacob Sparre